Title: Föld és hatalom
Description: Előző kötetében (Homokváros, 201466210) is Kecskeméttel foglalkozott, adott a mezővárosról történeti-földrajzi áttekintést Szilágyi Zsolt történész. Újabb könyve a település elitjét vizsgálja, 1920 és 1939 között, doktori disszertációja egyik részének átdolgozott kiadásaként. A szerző az előszót követően az elit fogalmának magyarázatával foglalkozik, valamint felvázolja a brit és a magyar elitkutatás történetét. Ezt követi A város című fejezet, mely Kecskemét korabeli gazdasági életét, demográfiai viszonyait, foglalkoztatottsági és eladósodottsági helyzetét, városképét ismerteti. A következő főfejezet a kecskeméti városi elit szerkezetét mutatja be, elsősorban a három elitfőcsoporttal (városirányítási, gazdasági és társadalmi elit) foglalkozva, s ismerteti a szerkezeti változásokat is. A struktúra testközelből című alfejezetben öt kiválasztott család példáján ismerteti a főbb jellemzőket. Ezt követően, a leghangsúlyosabb részben az ún. multifunkcionális elittel foglalkozik, annak négy átfedési területét (gazdasági-társadalmi duális elit, városirányítási-gazdasági duális elit, városirányítási-társadalmi duális elit, komplex elit) ismertetve részletesen. Az utolsó főfejezet a kecskeméti multifunkcionális elit töredezettségét és a városi eliten belüli jelentőségét vizsgálja. A szöveget számos táblázat, diagram és magyarázó ábra kíséri. A kötet végén összegzés, bibliográfia, az adatbázisok általános leírását tartalmazó melléklet és névmutató kapott helyet. "www.kello.hu  minden jog fenntartva"
Subjects: Elite (Social sciences), Social history, History
Places: Kecskemét (Hungary), Hungary, Kecskemét